Vzhľadom na mimoriadnu povahu okolností sa navrhujú osobitné pravidlá na čerpanie rozpočtových prostriedkov iniciatívy React-EU (významná úroveň počiatočného predbežného financovania, 100 % spolufinancovanie EÚ). Je potrebné, aby sa tieto zdroje programovali v rámci jednej alebo viacerých nových vyhradených prioritných osí alebo, ak je to vhodné, v rámci nového špecializovaného operačného programu. Štruktúra rozpočtu sa náležite upraví: s cieľom umožniť transparentné vykonávanie a vykazovanie v rámci iniciatívy React-EU sa vytvoria 3 nové rozpočtové riadky – v hlave 04 Zamestnanosť, sociálne záležitosti a začlenenie pre ESF a FEAD a v hlave 13 Regionálna a mestská politika pre EFRR. Rozdelenie medzi riadky ESF a EFRR je orientačné, keďže konečné pridelenie prostriedkov do jednotlivých fondov bude známe až potom, ako sa programy prijmú.

Komisia a Európsky investičný fond zintenzívnia vzájomnú spoluprácu a EIF zodpovedá za plnenie súm dodatočných záruk krytých z rozpočtu EÚ v rámci balíka na obnovu hospodárstva Únie. Aby si EIF dokázal udržať finančnú kapacitu a zachovať si profil s vysokým ratingom na finančných trhoch, zvýšenie jeho základného imania sa stalo nevyhnutným Európska únia by sa vzhľadom na svoju dlhodobú spoluprácu s EIF mala na takom zvýšení podieľať. Rozpočtové prostriedky sa použijú na účasť na zvýšení základného imania, s ktorým sa pre EIF počíta v roku 2020.

Keď zvýšenie základného imania EIF potvrdí správna rada, Komisia predloží návrh rozhodnutia Európskeho parlamentu a Rady o účasti Európskej únie na zvýšení základného imania EIF. Do prijatia tohto rozhodnutia budú súvisiace rozpočtové prostriedky zahrnuté do rozpočtu ako rezerva v súlade s článkom 49 nariadenia o rozpočtových pravidlách.

EUR Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Komisia p.m. p.m. 40 02 41 Diferencované rozpočtové prostriedky (rezerva pre rozpočtovú položku 01 04 01 03 – Európsky investičný fond — Európsky investičný fond — Poskytnutie splatených podielov upísaného kapitálu na podporu európskeho hospodárstva a jeho obnovy, najmä malých a stredných podnikov) 500 000 000 500 000 000 01 04 01 04 Európsky investičný fond — Disponibilná časť upísaného kapitálu na podporu európskeho hospodárstva a jeho obnovy, najmä malých a stredných podnikov p.m. p.m. Spolu 500 000 000 500 000 000

6.Financovanie

Keďže takmer všetky rezervy v rámci stropov VFR, ako aj dostupné prostriedky z osobitných nástrojov na rok 2020 boli po predložení návrhu opravného rozpočtu č. 5 vyčerpané, jedinou možnosťou, ako financovať spustenie plánu obnovy pre Európu v roku 2020, je zvýšiť stropy pre záväzky na rok 2020 v prípade podokruhov 1a a 1b a okruhu 4, ako sa navrhuje v revízii nariadenia o VFR na rok 2020. Tento návrh opravného rozpočtu, ktorý sa môže s konečnou platnosťou prijať až po prijatí revízie VFR, potom bude financovaný v rámci zvýšených stropov bez toho, aby sa čerpalo z osobitných nástrojov.

Navrhovanou revíziou nariadenia o VFR sa zvyšujú stropy pre záväzky, preto sa neuplatňuje na Spojené kráľovstvo, keďže v článku 135 ods. 2 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu sa stanovuje, že zmeny nariadenia Rady (EÚ, Euratom) č. 1311/2013, ktoré sa prijmú k dátumu nadobudnutia platnosti uvedenej dohody alebo po tomto dátume, sa neuplatňujú na Spojené kráľovstvo, pokiaľ majú tieto zmeny vplyv na finančné záväzky Spojeného kráľovstva. V dôsledku toho tento návrh opravného rozpočtu č. 6 nevytvára pre Spojené kráľovstvo žiadne nové práva ani povinnosti: Spojené kráľovstvo nebude prispievať na financovanie tohto NOR a nebude využívať žiaden z programov, ktorý sa prostredníctvom tohto NOR posilní, ani nezíska žiadnu refundáciu za investície uskutočnené na základe tohto NOR. S cieľom zaistiť úplnú transparentnosť sa pre všetky dodatočné rozpočtové prostriedky navrhované v tomto NOR navrhuje vytvoriť príslušné rozpočtové riadky.

Vo finančných tabuľkách v prílohe k rozpočtu sa uvádza financovanie tohto opravného rozpočtu EÚ27.





7.Súhrnná tabuľka podľa okruhov VFR